
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	21 iunie 2010

	Nr.
	27/456


AVIZ

asupra proiectului de Lege privind aprobarea Ordonanţei de urgenţă a Guvernului nr.27/2010 pentru modificarea art.II din Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare în procedură de urgenţă, prin adresa nr. Plx 355 din 31 mai 2010, cu proiectul de Lege privind aprobarea Ordonanţei de urgenţă a Guvernului nr.27/2010 pentru modificarea art.II din Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 16 iunie 2010.

În urma finalizării dezbaterilor, membrii comisiei au hotărât, cu majoritate de voturi (4 voturi împotrivă), avizarea proiectului de lege cu amendamente, redate în Anexa la prezentul aviz.

PREŞEDINTE,




SECRETAR,


Victor Paul DOBRE



Adrian SOLOMON
Şef serviciu,





Întocmit,

Consilier parlamentar Elena Mesaroş


Expert parlamentar Decebal Stănescu
A N E X A

	Nr. crt.
	Text iniţial
	Text propus de Comisie

(autorul amendamentului)
	Motivare

	1
	Articol unic. - Articolul II din Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr.389 din 9 iunie 2009, cu modificările ulterioare, se modifică şi va avea următorul cuprins:

„Art. II. – (1) Prevederile alin.(1) al art.31 se aplică până la data de 31 decembrie 2010, contractele de mandat modificându-se în mod corespunzător.

(2) Până la data de 31 decembrie 2010 reprezentanţii statului sau ai unităţilor administrativ-teritoriale în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, care se supun prevederilor art. 31, beneficiază de o indemnizaţie de 1% din remuneraţia directorului/directorului general sau a preşedintelui consiliului de administraţie, respectiv al consiliului de supraveghere.

(3) În toate cazurile, orice formă de indemnizaţie suplimentară sau remuneraţie pentru activitatea depusă de reprezentanţii statului sau ai unităţilor administrativ-teritoriale în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, în cadrul oricăror organe, comitete, comisii sau orice alte asemenea structuri înfiinţate de organele constitutive ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, în temeiul legii sau al actelor constitutive, nu poate depaşi indemnizaţia de 1% prevăzută la alin. (2).
(4) În cazul în care oricare dintre reprezentanţii statului sau ai unităţilor administrativ-teritoriale în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat ori de o unitate administrativ-teritorială, inclusiv filialele acestora, au fost remuneraţi cu o indemnizatie care în orice formă şi din orice motiv depaşeşte maximul prevăzut la alin. (2) şi (3), le încetează de drept contractul de mandat. În termen de 3 zile de la data încetării, conducătorul instituţiei implicate numeşte un alt reprezentant al statului.

	Articol unic. - Articolul II din Legea nr.203/2009 pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr.389 din 9 iunie 2009, cu modificările ulterioare, se modifică şi va avea următorul cuprins:

„Art. II. – (1) Prevederile alin.(1) al art.31 se aplică până la data de 31 decembrie 2010, contractele de mandat modificându-se în mod corespunzător.

(2) Până la data de 31 decembrie 2010 reprezentanţii statului în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat, inclusiv filialele acestora, care se supun prevederilor art.31, beneficiază de o indemnizaţie de 1% din remuneraţia directorului/directorului general sau a preşedintelui consiliului de administraţie, respectiv al consiliului de supraveghere.
(3) În toate cazurile, orice formă de indemnizaţie suplimentară sau remuneraţie pentru activitatea depusă de reprezentanţii statului în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat, inclusiv filialele acestora, în cadrul oricăror organe, comitete, comisii sau orice alte asemenea structuri infiinţate de organele constitutive ale regiilor autonome, companiilor naţionale şi societăţilor la care capitalul social este deţinut integral sau majoritar de stat, inclusiv filialele acestora, în temeiul legii sau al actelor constitutive, nu poate depaşi indemnizaţia de 1% prevăzută la alin. (2).
(4) În cazul în care oricare dintre reprezentanţii statului în organele de conducere sau de control ale regiilor autonome, companiilor naţionale şi societăţilor la care capitalul social este deţinut integral sau majoritar de stat, inclusiv filialele acestora, au fost remuneraţi cu o indemnizaţie care în orice formă şi din orice motiv depaşeşte maximul prevăzut la alin. (2) şi (3), le încetează de drept contractul de mandat. În termen de 3 zile de la data încetării, conducătorul instituţiei implicate numeşte un alt reprezentant al statului.

	Pentru respectarea principiului autonomiei locale.
Prin redactarea actuală a textului se încalcă principiul autonomiei locale, întrucât consiliile locale sunt reprezentante ale comunităţilor locale şi nu ale statului.

Statul este reprezentat de puterea executivă prin instituţiile sale centrale (ministere, agenţii, e.t.c.) şi  instituţiile deconcentrate la nivel judeţean (direcţii, inspectorate, e.t.c.).

